# Gadbjerg Vandværk

Beretning for 2016, den 14-03-2016

Bestyrelsen:

Ved generalforsamlingen d. 15-03-2016, blev Erik Tang, Hans Thomsen, Flemming Sølund og Jens Ole Madsen genvalgt til bestyrelsen. Ved det efterfølgende bestyrelsesmøde konstituerede bestyrelsen sig som følgende:

Jens Ole Madsen : formand

Jens Karl Jensen: næstformand

Flemming Sølund: kasserer

Hans Thomsen: sekretær

Peter Tang: menig

Christen Christensen Menig

Erik Tang: menig

På generalforsamlingen blev Ernst Christensen genvalgt som suppleant. Og B.D.O. Ejstrupholm blev valgt som ny revisor.

Vandkvalitet:

Der er i årets løb udtaget 5 vand analyser. I maj var overskridelsen på nitrit faldet til 0,031 i forhold til prøven på 0,047 i dec.2015, i november prøven 2016 var nitrittallet (0,004) endelig under grænseværdien (0,01). Så vi kan nu konstatere at de nye filtre endelig er kørt ind og at den langsommere ind pumpning af råvand har virket. Vandet overholder hermed alle eksisterende grænseværdier. Det seneste tal for hårheden er 10,6, altså et middel tal.

Af det nu fine vand, er der i 2016 udpumpet: 49500 m3

Solgt: 51132 m3

Spild: -1632 m3

Spildprocent: -3,3 %

Et overraskende resultat, der er en følge af målerudskiftningen og fremkomsten af m3 efterslæb for visse husstande, ups.

Boringer:

Alle boringer har kørt upåklageligt der har ikke været problemer overhovedet.

Ledningsnet:

Der har været brud på Gadbjergvej , en lørdag nat , så meget at asfalten stod og blafrede. Der blev lukket for forsyningen til Gadbjergvej, og skaden udbedret i løbet af søndag formiddag.

Målerudskiftningen er endelig færdiggjort.

Værket :

Selve vandværket har kørt uden stop for forsyningen. Vi har haft en del udfald på overvågningen, routeren er blevet udskiftet, men helt stabilt er det først blevet efter at SAARP har udskiftet deres server. Vi har stadig udfald i weekenden når serveren opdaterer .

Bestyrelsen:

Vi har været repræsenteret ved årets vandråds møder. Ved helikopteropmåling og efterfølgende data behandling , har man fundet de enkelte vandværkers indvindings områder, og vores vand ser ud til at strømme til fra nord. Der er indgået en fællesaftale, gennem vandrådet med Vejle Spildevand, omkring levering af målertal . Betalingen per måler er landet på 24 kroner , hvilket er acceptabel. Bestyrelsen har været hos Kamstrup i Århus for at se på elektroniske forbrugsmålere samt område målere . Vi har besluttet at installere områdemålere for bedre at kunne finde brud på den 30 km. lange forsynings linje.

Tiltag:

Vi opererer stadig med planer om nødforsyning med Givskud, nødstrømsgenerator, og elektroniske forbrugsmålere.

Jeg vil hermed sige tak til bestyrelsen , leverandører , håndværkere og forbrugere .

Med venlig hilsen Jens Ole Madsen